20 เพลงไทยแห่งปี 2017
ปีนี้เพลงไทยคึกคักมากครับ ทั้งศิลปินเก่าและศิลปินใหม่ยั้วเยี้ยไปหมด ดูเหมือนว่าเพลงไทยในยุคปัจจุบัน อินดี้ข้ามฝั่งไปยืนอยู่ทางแมสกันเกือบหมดแล้ว และด้วยความที่เพลงมันเยอะมาก ฟังอย่างไรก็ไม่หมดครับ แต่ผมพยายามคัดเพลงที่ตัวเองชอบ (ซึ่งส่วนมากจะเป็นป๊อป) มา 20 เพลง ที่ไล่เรียงมาข้างล่างนี้ตัดออกไปเยอะเหมือนกันครับ ตัดเพลงบางทีก็ยากพอๆ กับตัดใจ (ฮิ้ว)ก่อนฤดูฝน – The ToysThe Toys คือความแปลกใหม่ในวงการเพลงไทย เพลงในแบบของเขาเป็นเพลงป๊อปที่มีท่อนแรปแบบไม่ธรรมดา มันรัวจนไม่มีใครฟังทันและร้องตามได้ ซึ่งชัดเจนตั้งแต่ตอนที่เพลง ก่อนฤดูฝน ถูกปล่อยออกมา ใครที่ได้ฟังครั้งแรกจะพยายามฟังอีกซ้ำๆ ดนตรีมีซินธิไซเซอร์ กีตาร์ และจังหวะเท่ๆ เราเรียกได้ว่าลูกไม้หล่นไม่ไกลต้น เพราะทอย-ธันวา บุญสูงเนิน คือลูกชายของนิตยา บุญสูงเนินก็แค่ไม่มีฉัน – วี วิโอเลตลุคแบบวี วิโอเลต คือสวย แสบ ซ่า และอย่ามาจิก เพราะเธอจะจิกตอบ ก็แค่ไม่มีฉัน เป็นเพลงสำหรับผู้หญิงที่เต็มไปด้วยความมั่นใจ เป็นคนที่เลือกเองมากกว่าจะถูกเลือก และหากสงสัยในตัวเธอก็ได้โปรดอย่าไปถามเลย เพราะเธอจะชูนิ้วกลาง เอ้ย นิ้วนางให้อย่างในเนื้อเพลง เพลงนี้ใส่เครื่องดนตรี Handpan โดยวง Honon มาประกอบกับเครื่องเคาะ เลยออกมาได้เก๋สุดๆต๊อก – สิงโต นำโชคเพลงเปิดมาแบบธรรมดา แซกโซโฟนกับกีตาร์และเสียงต๊อกๆ เนื้อเพลงเป็นปริศนาว่าด้วยต๊อกหายไปไหนไม่รู้ และต๊อกคืออะไร ใครก็ได้ช่วยบอกหน่อย สิงโตเขียนไว้ให้ตีความ แต่เพลงนี้ไม่เหมือนเพลงทั่วไปของสิงโต มันแจ่มมากตรงที่พอเพลงขึ้นท่อนสอง ดนตรีมันออกเป็นเลาจน์แบบชิบูย่าเคย์ กลองโปรแกรม เครื่องเป่า มีความเจิดจรัสมาก แถมท่อนจบก็จบแบบใส่อะไรลงไปอีกนิดหน่อยคุกกี้เสี่ยงทายKoisuru Fortune Cookie – BNK48นับตั้งแต่วงการเพลงเกาหลีมี Girls Generation มาเกือบ 10 ปี เราได้แต่หวังว่าเมืองไทยจะมีอะไรสดใสชวนมองแบบนั้นบ้าง แต่ก็ยังไม่มีใครทำสำเร็จจริงจัง เพราะสิ่งนี้ต้องใช้ความกล้าและความมั่นใจอยู่ในนั้นด้วย เราจึงเรียก BNK48 ว่าเป็นปรากฏการณ์ก็ว่าได้ ในบรรดาเพลงที่ปล่อยออกมา คุกกี้เสี่ยงทาย ติดหูที่สุด เนื้อเพลงเป็นความรักของสาวแรกรุ่น และหากฟังเพลงแล้วนึกท่าเต้นออก คุณคือโอตะวันหนึ่งฉันเดินเข้าป่า – แม็กซ์ เจนมานะแม็กซ์เคยทวีตเล่าให้ฟังว่าตอนที่แต่งเพลงนี้เสร็จแล้วเอาไปให้ใครๆ ฟัง มีแต่คนหัวเราะ เพลงที่มีความประชดประชันเล็กๆ แถมย้อนแย้งสองมุม คือเดินเข้าป่าเพราะทะเลาะกับแฟน เดินเข้าป่าเพราะไม่อยากเจอคนใจร้าย เพื่อที่จะอยู่คนเดียว แต่เนื้อเพลงกลับบอกว่าคนใจร้ายต้องอยู่คนเดียว และยังหยอดคำสุดท้ายว่าถ้าเธออยู่จนเข้าใจแล้วจะได้กลับไปรักกันใหม่ ดึงนกและเสือมาเป็นตัวละคร เป็นเนื้อเพลงที่ฉลาดมาก แล้วเขาจะกลับมาไหม? – Lemon Soup (Feat. Plastic Plastic)Lemon Soup ที่บิว-รังสรรค์ ปัญญาใจ ผู้เป็นนักร้องและนักแต่งเพลงกลับมาแล้ว หลังจากชุดที่แล้วหายไปเรียนต่อ เพลงในแบบบริตป๊อปที่เขียนเนื้อได้ถึงกับขนลุกตอนฟังครั้งแรก เรื่องราวของชายหนุ่มที่หลงรักหญิงสาวที่รอชายคนหนึ่งอยู่ และเธอก็ยังคงรอคนนั้นอยู่อย่างนี้ มีกำแพงระหว่างเขากับเธอที่เขาไม่เข้าใจ ท่อนที่เป็นคำถามว่าเขาจะกลับมาไหม? ได้ต้องตา Plastic Plastic มาประสานเสียงด้วย มันคือความเหม่อลอยในเนื้อเพลงชัดๆเก็บไว้ – Jelly Rocketเก็บไว้ เป็นความฝันของเด็กสาว และเป็นฝันค้างที่ไม่คิดว่าวันหนึ่งมันจะเป็นจริงขึ้นมาได้ คือการขอให้ได้แอบรักไปอยู่อย่างนั้น Jelly Rocket ถ่ายทอดออกมาได้อย่างบริสุทธิ์ ตัวเพลงมีความเป็นดรีมป๊อปด้วยเสียงคีย์บอร์ดที่ใหญ่และอลังการมาก ซึ่งสะท้อนถึงความรักที่เก็บไว้อยู่ข้างในThe Devil – Stamp เคยจ้องตากับปีศาจไหม ปีศาจที่มาในคราบของหญิงสาวที่สวยที่สุดที่คุณเคยพบมา ปีศาจที่สะกดคุณให้ก้มหัวศิโรราบและเป็นทาสของความรักตลอดไป เชลโลชดช้อยกับไวโอลินลุ่มลึกจะขับกล่อมให้คุณเคลิ้มและยอมทำตามทุกอย่าง เป็นเพลงที่เนื้อเพลงยังคงเอกลักษณ์ความเป็นแสตมป์ไว้ได้อย่างครบถ้วนทั้งๆ ที่เป็นภาษาอังกฤษTimehop – เอิ๊ต ภัทรวีลองคิดถึงความรักที่มันจบไปแล้ว แต่พอวันหนึ่งเจ้า Timehop ใน Facebook ก็กระโดดดึงมันกลับขึ้นมา ความทรงจำท่อนนั้นมันจะชัดขึ้นมาเอง เอิ๊ต ภัทรวี แต่งเพลงนี้ได้อย่างชัดเจนมาก ฟังเหงาๆ เย็นๆ ไม่มีความฟูมฟาย หรือความเสียดายอยู่ในนั้น เป็นอีกหนึ่งเพลงเหงาเทียบเท่าของลุลาUnexpected – Stoondioเสียงกีตาร์และเสียงร้องของตูน โชติกา หยุดคนฟังทุกครั้ง เนื้อเพลงที่เขียนมีความเป็น minimalism มันกระชับและโดนใจด้วยประโยคง่ายๆ หยิบฝุ่นละอองและรอยยิ้มที่หล่นหายมาใส่ในเนื้อเพลง เรื่องของความคาดหวังที่แตกสลาย ไม่แปลกถ้าเราจะเจอเพลงของเธอในซาวด์แทร็กอยู่บ่อยๆเจ็บจนไม่เข้าใจ – Portraitเจ้าพ่อเพลงเศร้า ฉายา Black Valentine กับเพลงที่ออกมาตอนช่วงเวลานั้นพอดี (คือตั้งใจใช่ไหม?) เพลงที่มีกลิ่นของ 80s (กีตาร์กรีดตอนท้ายนั่นใช่เลย) บนเนื้อเพลงที่ได้อิทธิพลจากยุคเดียวกัน เขียนคำคล้องจองสวยงาม ตัดพ้อกับตัวเอง และเหมือนเช่นทุกครั้ง ปอย Portrait ดึงดวงดาวมาถามคำถามสำคัญเกี่ยวกันไหม (You?) – อิ้งค์ วรันธรมีความรักที่สดใสอยู่ในเนื้อเพลง สายตาที่เป็นประกายและจ้องมองอย่างไม่วางตา ถือเป็นเพลงรักเพลงหนึ่งของปี 2017 เลย เป็นเพลงที่อิ้งค์เขียนกับ แทน Lipta ภาคดนตรีมีความย้อนยุคด้วยเครื่องดนตรีแบบ 80s ชนิดที่ว่าเปิดต่อกับ Polycat ได้สบายMotel California – temp.การรวมตัวเฉพาะกิจ (temp. ย่อมาจาก temporary) ของเหล่าศิลปินจาก Part Time Musicians The Whitest Crow Electric Neon Lamp และ Jinda John เป็นอะไรที่ลงตัวมาก เพลงแนวป๊อป มีความอินดี้และเรโทร แถมมีทรัมเป็ตด้วย หาเรเฟอเรนซ์ยากมาก นึกวงไหนใกล้เคียงไม่ออก เพลงที่เอาไว้ฟังตอนแดดจางๆ ริมทะเล ฟังเสียงคลื่นกระซิบโขดหิน นั่งมองสาวในชุดทูพีซ ดินแดน – Safeplanetเพลงมีความบรรเจิดมาก ตรงครึ่งหลังของเพลง Safeplanet ใส่เครื่องเป่าเอาไว้ ลอยมาจากไหนไม่รู้ และมันเยอะขึ้นเรื่อยๆ จนเรารู้สึกว่าเพลงมันวิจิตรเหนือจินตนาการ เพลงเล่าเรื่องถึงดินแดนแสนไกลที่มีความรักเพื่อให้เราไม่ต้องจินตนาการไปเองอีกบันไดสีแดง – ฮิวโก้ จุลจักรบันไดสีแดง ที่ว่านี้คือสถานที่ที่เรียกว่าอาบ อบ นวด นานแค่ไหนแล้วที่ไม่มีคนแต่งเพลงถึงโสเภณีและสถานที่อโคจรแห่งนี้ เนื้อเพลงเขียนจากสายตาของคนเชียร์แขก ใส่สูทแขนตึง เรียกทุกคนว่าเจ้านาย มันไม่ใช่เพลงรัก แต่เป็นเพลงแห่งความใคร่ เพลงเดินด้วยเปียโนและกลองคองกา มีความงดงามและไม่ทำให้เนื้อหาที่หนักฟังดูหนักเกินกว่าที่มันควรจะเป็น ฟังดีๆ มันคือเพลงสอนวัยรุ่นชายตอนปลายให้รู้จักความเสี่ยงและระวังเสียบ้างSensei – Seal Pillowเราต้องเคยหลงรักครูสอนศิลปะกันบ้างสิ เพราะครูสอนศิลปะมีรสนิยมที่ดี ให้สีที่แปลกตา ชอบหนัง ชอบเพลงแบบที่คุยได้ทั้งวัน Seal Pillow ยังคงทำเพลงแอบรักแบบหงิมๆ อยู่ กีตาร์ลีดและคีย์บอร์ดเสียงเพี้ยนๆ เดินคีย์เดียวกันไปพร้อมกับเสียงร้อง มีความกรุ้มกริ่มมากน้ำตาฟ้า – Whal & Dolphชื่อวงอ่านว่า วาฬแอนด์ดอล์ฟ เป็นสองหนุ่มหน้าใหม่ที่ทำเพลงใช้กีตาร์คู่ น้ำตาฟ้า เป็นเพลงที่ฟังท่อนแรกท่อนสองก็เฉยๆ นะ แต่พอเพลงเข้าท่อนสร้อย มันมีความสวยงามของทำนอง บวกกับการประสานเสียงที่ทำให้เราต้องหยุดฟัง และฟังมันซ้ำๆ เพลงท่อนนี้มีความเยือกเย็น เป็นท่อนที่หากใครมีน้ำตาอยู่ ท่อนนี้จะทำให้มันเอ่อล้นออกมา ลาก่อนพิน็อคคิโอ – บอย ตรัยหากฟังเพลงนี้เฉยๆ โดยไม่ดูชื่อเพลง มันจะเหมือนเพลงรักเพลงหนึ่ง แอบรักแต่ไม่กล้าบอก ก็หลอกตัวเองไปเรื่อยๆ คล้ายๆ กับพิน็อคคิโอ โกหกจนจมูกยืดยาว หัวใจกลายเป็นไม้ แต่ถ้ามองอีกมุมของดนตรี เพลงใส่เครื่องสายสวยๆ เหมือนซาวด์แทร็กเทพนิยาย ซึ่งมันคือเพลงประกอบนิทานเล่มใหญ่ๆ เพลงหนึ่ง มันทำให้เพลงนี้มีความครบลูปมาก สงสัยแค่ว่าทำไมถึงต้องลาก่อน พิน็อคคิโอเฉยๆ ไม่ได้หรือทฤษฎี – Soundlandingกีตาร์ที่เป็นเอกลักษณ์ของวงมาก สาดแรงๆ อีกตัวเล่นโน้ตและจะมีท่อนที่มันลุกวาวขึ้นมาเลย เบสเดินอย่างรัว กลองพาไปได้ไกลสุด จัดว่าเป็นเพลงที่บ้าพลังมากเพลงหนึ่ง แม้จะโยกตามไม่ได้ เพราะเป็นเพลงหลงยุค 90s ที่โผล่ออกมา แต่เราก็รู้สึกได้ถึงความมัน เป็นเพลงที่คุ้มค่ากับการกลับมาใหม่มากโจรในเครื่องแบบ – Bomb At Track เพลงของพวกเขามีความแรง ไม่ใช่แค่แนวเพลงที่เป็นนูเมทัล หรือแรปเมทัล แต่เป็นที่เนื้อเพลงด้วยที่มีความตรงไปตรงมา ใช้คำหยาบคาย รุนแรง สะท้อนสังคมไทยที่มีเครื่องหมายคำถามเต็มไปหมด แต่ไม่มีใครกล้ายกมือถาม โดยเฉพาะเพลงนี้ โจรในเครื่องแบบ อ่านชื่อเพลงก็พอรู้อยู่แล้วว่าพวกเขาด่าใคร ก็นั่นแหละ โคตรสะใจเลย ขอปรบมือให้กับความกล้าระดับสิบ ณ จุดนี้
เราเรียก BNK48 ว่าเป็นปรากฏการณ์ก็ว่าได้ ในบรรดาเพลงที่ปล่อยออกมา คุกกี้เสี่ยงทาย ติดหูที่สุด เนื้อเพลงเป็นความรักของสาวแรกรุ่น และหากฟังเพลงแล้วนึกท่าเต้นออก คุณคือโอตะเกี่ยวกันไหม (You?) มีความรักที่สดใสอยู่ในเนื้อเพลง สายตาที่เป็นประกายและจ้องมองอย่างไม่วางตา ถือเป็นเพลงรักเพลงหนึ่งของปี 2017 เป็นเพลงที่อิ้งค์ วรันธร เขียนกับ แทน Lipta บันไดสีแดง นานแค่ไหนแล้วที่ไม่มีคนแต่งเพลงถึงโสเภณีและสถานที่อโคจรแห่งนี้ เนื้อเพลงเขียนจากสายตาของคนเชียร์แขก ใส่สูทแขนตึง เรียกทุกคนว่าเจ้านาย มันไม่ใช่เพลงรัก แต่เป็นเพลงแห่งความใคร่ 